paragraph_text: Jerković Duliba nalazi se u Ličko-senjskoj županiji. Jerković Duliba nije tipična duliba, već je to dražica, iskrčena i ljudskom rukom preobličena šumovita padina, nagnuta i otvorena prema jugozapadu. Spuštajući se stazom s obje strane puta vide se duge, podzidane terase, nekad vrtovi na prisuncu, a sada zarasle u šumu i šikaru. Jedino se zdesna, na padini Stoićeva vrha, održala nešto veća travnata čistina. Proces zarastanja toliko je uznapredovao da je dražica, kad se promatra s okolnih brižaka, gotovo neprepoznatljiva, posve skrivena u šumi.<ref>